CELEX: 62022CN0234
Language: ga
Date: 2022-04-04 00:00:00
Title: Cás C-234/22: Iarraidh ar réamhrialú ón Tallinna Halduskohus (an Eastóin) a taisceadh an 4 Aibreán 2022 – Roheline Kogukond MTÜ, Eesti Metsa Abiks MTÜ, Päästame Eesti Metsad MTÜ agus Sihtasutus Keskkonnateabe Ühendus v Keskkonnaagentuur

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/39
            
         
      Iarraidh ar réamhrialú ón Tallinna Halduskohus (an Eastóin) a taisceadh an 4 Aibreán 2022 – Roheline Kogukond MTÜ, Eesti Metsa Abiks MTÜ, Päästame Eesti Metsad MTÜ agus Sihtasutus Keskkonnateabe Ühendus v Keskkonnaagentuur
      (Cás C-234/22)
      (2022/C 237/50)
      Teanga an cháis: an Eastóinis
      
         An chúirt a rinne an tarchur
      
      Tallinna Halduskohus
      
         Páirtithe sna príomhimeachtaí
      
      
         Iarratasóir: Roheline Kogukond MTÜ, Eesti Metsa Abiks MTÜ, Päästame Eesti Metsad MTÜ agus Sihtasutus Keskkonnateabe Ühendus
      
         Cosantóir: Keskkonnaagentuur
      
         Na ceisteanna a tharchuirtear
      
      
                  1.
               
               
                  An gcaithfear sonraí ar nós na sonraí maidir le suíomh bhuanlimistéir shamplála an fhardail foraoiseachta staitistiúil sna príomhimeachtaí a aicmiú mar fhaisnéis chomhshaoil de réir bhrí Airteagal 2(1)(a) nó (b) den Treoir um Fhaisnéis Chomhshaoil? (1)
                  
               
            
                  2.
               
               
                  Más é, de réir fhreagra Cheist 1, gur faisnéis chomhshaoil atá ann, an gcaithfear, dá bhrí sin, Airteagal 4(1)(d) den Treoir um Fhaisnéis Chomhshaoil a léirmhíniú sa chaoi is go bhfuil sonraí maidir le suíomh bhuanlimistéir shamplála an fhardail foraoiseachta staitistiúil le haicmiú freisin mar ábhar atá i gcúrsa a chríochnaithe nó doiciméid nó sonraí nach bhfuil críochnaithe?
                  An gcaithfear Airteagal 4(2)(a) den Treoir um Fhaisnéis Chomhshaoil a léirmhíniú sa chaoi is go gcomhlíontar an coinníoll san fhoráil sin – go bhforáiltear don rúndacht ábhartha sa dlí – i gcás nach leagtar síos an ceanglas rúndachta sa dlí i leith cineál sonrach faisnéise ach go bhfuil sé ann mar thoradh ar léirmhíniú ar fhoráil d’ionstraim de chineál ginearálta ar nós an Gesetz über öffentliche Informationen (“Dlí um Fhaisnéis Phoiblí”) nó an Gesetz über die staatlichen Statistiken (“an Dlí um Staidrimh Stáit”)?
                  Agus Airteagal 4(2)(b) den Treoir um Fhaisnéis Chomhshaoil á chur i bhfeidhm, an gcaithfear tionchair dhiúltacha iarbhír ar chaidreamh idirnáisiúnta an Stáit mar thoradh ar nochtadh na faisnéise arna hiarraidh a chruthú nó an leor baol ina leith sin a chruthú?
                  An bhfuil údar le srianta ar rochtain ar fhaisnéis chomhshaoil d’fhonn iontaofacht staidrimh Stáit a áirithiú ann de bharr an fhorais “cosaint an chomhshaoil [ábhartha]” dá dtagraítear in Airteagal 4(2)(h) den Treoir um Fhaisnéis Chomhshaoil?
               
            
                  3.
               
               
                  Más é, de réir fhreagra Cheist 1, nach faisnéis chomhshaoil na sonraí ar nós iad sin a bhaineann le suíomh bhuanlimistéir shamplála an fhardail foraoiseachta staitistiúil sna príomhimeachtaí, an gcaithfear iarratas ar fhaisnéis maidir le sonraí den sórt sin a mheas mar iarratas ar rochtain ar fhaisnéis faoi Airteagal 2(1)(b) den Treoir um Fhaisnéis Chomhshaoil, nach mór a phróiseáil i gcomhréir le hAirteagal 8(2)?
               
            
                  4.
               
               
                  Más freagra dearfach a thabharfar ar Cheist 3, an gcaithfear sonraí ar nós na sonraí maidir le suíomh bhuanlimistéir shamplála an fhardail foraoiseachta staitistiúil sna príomhimeachtaí a mheas mar fhaisnéis maidir leis an áit ina bhfuil faisnéis maidir le modhanna anailíse, samplála agus réamhchóireála samplaí de réir bhrí Airteagal 8(2) den Treoir um Fhaisnéis Chomhshaoil?
               
            
                  5.
               
               
                  Más freagra dearfach a thabharfar ar Cheist 4, an bhféadfaí srian a chur leis an rochtain ar fhaisnéis den sórt sin faoi Airteagal 8(2) den Treoir um Fhaisnéis Chomhshaoil mar gheall ar chúis thromchúiseach a eascraíonn ón dlí náisiúnta?
                  An bhféadfaí diúltú d’fhaisnéis a chur ar fáil ar bhonn Airteagal 8(2) den Treoir um Fhaisnéis Chomhshaoil a mhaolú trí bhearta eile, mar shampla trí bhearta lena dtugtar rochtain ar an bhfaisnéis arna hiarraidh d’institiúidí taighde agus forbartha nó don Chúirt Iniúchóirí chun críoch iniúchta?
               
            
                  6.
               
               
                  An bhféadfaí údar a thabhairt le diúltú do shonraí ar nós iad sin a bhaineann le suíomh bhuanlimistéir shamplála an fhardail foraoiseachta staitistiúil sna príomhimeachtaí a chur ar fáil leis an gcuspóir maidir le caighdeán na faisnéise comhshaoil de réir bhrí Airteagal 8(1) den Treoir um Fhaisnéis Chomhshaoil?
               
            
                  7.
               
               
                  An ionann aithris 21 den Treoir um Fhaisnéis Chomhshaoil agus bunús dlí chun sonraí a bhaineann le suíomh bhuanlimistéir shamplála an fhardail foraoiseachta staitistiúil a chur ar fáil?
               
            
         (1)  Treoir 2003/4/CE ó Pharlaimint na hEorpa agus ón gComhairle an 28 Eanáir 2003 maidir le rochtain phoiblí ar fhaisnéis ar an gcomhshaol agus lena n-aisghairtear Treoir 90/313/CEE ón gComhairle (IO 2003 L 41, lch. 26).